|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA I UPRAVE** |

KLASA: 119-03/23-05/06

URBROJ: 514-08-03-04/01-23-02

Zagreb, 6. studenog 2023.

Na temelju članka 4. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj 78/17 i 89/19), a vezano uz javni natječaj za prijam vježbenika u pravosudna tijela, KLASA: 119-03/23-05/06, URBROJ: 514-08-03-04/01-23-01 od 6. studenog 2023., objavljuje se

**Opis poslova, podaci o plaći radnog mjesta, sadržaj i način testiranja i**

**pravni izvori za pripremu kandidata za testiranje**

**Napomena:** Obavijest o mjestu i vremenu održavanja testiranja objavit će se na službenoj web stranici Ministarstva pravosuđa i uprave: https://mpu.gov.hr/pristup-informacijama-6341/zaposljavanje-u-drzavnoj-sluzbi/natjecaji-u-drzavnoj-sluzbi/22299 najmanje pet dana prije dana određenog za testiranje.

**Opis poslova radnog mjesta**

Stručno obrazovanje vježbenika u pravosudnim tijelima sastoji se od vježbeničke prakse u pravosudnim tijelima i od sudjelovanja u stručnim radionicama Pravosudne akademije, s ciljem stjecanja uvjeta za polaganje pravosudnog ispita i stručnog osposobljavanja vježbenika za samostalno obavljanje poslova pred pravosudnim tijelima omogućavanjem uvida u organizaciju i funkcioniranje pravosudnih tijela te profesionalni rad pravosudnih dužnosnika.

Tijekom vježbeničke prakse sudački vježbenik dužan je provesti najmanje četiri mjeseca u građanskom prvostupanjskom odjelu, dva mjeseca u kaznenom prvostupanjskom odjelu, po jedan mjesec u drugostupanjskom građanskom i drugostupanjskom kaznenom odjelu, po jedan mjesec u trgovačkom i upravnom sudu te dva mjeseca u državnom odvjetništvu. Vrijeme do ispunjavanja uvjeta za polaganje pravosudnog ispita vježbenik će provesti prema rasporedu čelnika pravosudnog tijela u koje je raspoređen.

Tijekom vježbeničke prakse državnoodvjetnički vježbenik dužan je provesti najmanje deset mjeseci prakse u sudu, od čega po tri mjeseca u građanskom prvostupanjskom odjelu i u kaznenom prvostupanjskom odjelu, po jedan mjesec u drugostupanjskom građanskom i kaznenom odjelu te po jedan mjesec u trgovačkom i upravnom sudu. Vrijeme do ispunjavanja uvjeta za polaganje pravosudnog ispita vježbenik će provesti prema rasporedu čelnika pravosudnog tijela u koje je raspoređen.

Stručne radionice iz pojedinih pravnih područja u ukupnom trajanju od dva mjeseca organizira Pravosudna akademija radi stjecanja vještina za rješavanje praktičnih poslova iz djelokruga rada sudova i državnog odvjetništva.

**Podaci o plaći**

Temeljem članka 108. Zakona o državnim službenicima i namještenicima („Narodne novine“, broj 27/01), a u vezi s člankom 144. stavkom 2. Zakona o državnim službenicima („Narodne novine“, broj 92/05, 107/07, 27/08, 49/11, 150/11, 34/12, 49/12 - pročišćeni tekst, 37/13, 38/13, 138/15 – Odluka USRH, 61/17, 70/19, 98/19 i 141/22) plaću radnih mjesta čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za obračun plaće za državne službenike i namještenike od 1. listopada 2023. iznosi 947,18 eura bruto, a utvrđena je Kolektivnim ugovorom za državne službenike i namještenike („Narodne novine“, broj 56/22, 127/23, 58/23 i 128/23).

Koeficijent složenosti poslova za radno mjesto sudački/državnoodvjetnički vježbenik iznosi 85% plaće poslova radnog mjesta najniže složenosti njegove vrste odnosno koeficijenta složenosti poslova za radno mjesto I. vrste stručnog suradnika u sudu/državnom odvjetništvu koji iznosi 1,309, stoga koeficijent složenosti poslova za radno mjesto sudačkog /državnoodvjetničkog vježbenika iznosi 1,113, sukladno Uredbi o nazivima radnih mjesta i koeficijentima složenosti poslova u državnoj službi („Narodne novine“, broj [37/01](https://www.iusinfo.hr/zakonodavstvo/uredba-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi), [38/01](https://www.iusinfo.hr/zakonodavstvo/ispravak-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi), [71/01](https://www.iusinfo.hr/zakonodavstvo/uredba-o-dopuni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi), [89/01](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-1), [112/01](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi), [7/02](https://www.iusinfo.hr/zakonodavstvo/ispravak-uredbe-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi), [17/03](https://www.iusinfo.hr/zakonodavstvo/uredba-o-izmjeni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi), [197/2003](https://www.iusinfo.hr/zakonodavstvo/uredba-o-izmjeni-i-dopuni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi), [21/04](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-2), [25/04](https://www.iusinfo.hr/zakonodavstvo/ispravak-uredbe-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-1), [66/05](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-3), [92/05](https://www.iusinfo.hr/zakonodavstvo/zakon-o-drzavnim-sluzbenicima-1), [131/05](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-4), [140/05](https://www.iusinfo.hr/zakonodavstvo/zakon-o-izmjenama-i-dopunama-zakona-o-placama-ovlastenih-drzavnih-revizora), [81/06](https://www.iusinfo.hr/zakonodavstvo/uredba-o-nazivima-radnih-mjesta-i-koeficijentima-slozenosti-poslova-dodatku-na-uvjete-rada-te-kriterijima-i-najvisem-mogucem-iznosu-dodatka-za-natprosjecne-rezultate-u-radu-za-sluzbenike-porezne-uprave), [11/07](https://www.iusinfo.hr/zakonodavstvo/uredba-o-izmjeni-i-dopuni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-1), [47/07](https://www.iusinfo.hr/zakonodavstvo/uredba-o-dopuni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-1), [109/07](https://www.iusinfo.hr/zakonodavstvo/uredba-o-izmjeni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-1), [58/08](https://www.iusinfo.hr/zakonodavstvo/uredba-o-dopuni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-2), [32/09](https://www.iusinfo.hr/zakonodavstvo/uredba-o-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi), [140/09](https://www.iusinfo.hr/zakonodavstvo/uredba-o-izmjeni-i-dopuni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-2), [21/10](https://www.iusinfo.hr/zakonodavstvo/uredbu-o-dopuni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi), [38/10](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-10), [77/10](https://www.iusinfo.hr/zakonodavstvo/uredba-o-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-1), [113/10](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-5), [22/11](https://www.iusinfo.hr/zakonodavstvo/uredba-o-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-2), [142/11](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-6), [31/12](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-7), [49/12](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-11), [60/12](https://www.iusinfo.hr/zakonodavstvo/uredba-o-izmjenama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi), [65/12](https://www.iusinfo.hr/zakonodavstvo/uredba-o-vrijednosti-koeficijenata-slozenosti-poslova-radnih-mjesta-dodatku-na-uvjete-rada-te-kriterijima-i-najvisem-mogucem-iznosu-dodatka-za-natprosjecne-rezultate-u-radu-za-sluzbenike-carinske-uprave), [78/12](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-8), [82/12](https://www.iusinfo.hr/zakonodavstvo/uredba-o-izmjeni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-3), [100/12](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-9), [124/12](https://www.iusinfo.hr/zakonodavstvo/uredba-o-izmjeni-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-1), [140/12](https://www.iusinfo.hr/zakonodavstvo/uredba-o-izmjeni-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi), [16/13](https://www.iusinfo.hr/zakonodavstvo/uredba-o-izmjeni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-2), [25/13](https://www.iusinfo.hr/zakonodavstvo/uredba-o-izmjenama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-1), [52/13](https://www.iusinfo.hr/zakonodavstvo/uredba-o-izmjeni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-4), [96/13](https://www.iusinfo.hr/zakonodavstvo/uredba-o-izmjeni-i-dopuni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-3), [126/13](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-12), [2/14](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-14), [94/14](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-15), [140/14](https://www.iusinfo.hr/zakonodavstvo/uredba-o-izmjeni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-5), [151/14](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-13), [76/15](https://www.iusinfo.hr/zakonodavstvo/uredba-o-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-3), [100/15](https://www.iusinfo.hr/zakonodavstvo/uredba-o-izmjeni-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-6), [71/18](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-16), [15/19](https://www.iusinfo.hr/zakonodavstvo/uredba-o-izmjenama-i-dopunama-uredbe-o-placama-dodacima-i-naknadama-u-sluzbi-vanjskih-poslova-2), [73/19](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-17), [63/21](https://www.iusinfo.hr/zakonodavstvo/uredba-o-izmjenama-i-dopunama-uredbe-o-nazivima-radnih-mjesta-i-koeficijentima-slozenosti-poslova-u-drzavnoj-sluzbi-18), 13/22, 139/22, 26/23 i 87/23).

**Sadržaj testiranja**

**Pisana provjera znanja**

Cilj pisane provjere znanja je ocijeniti sposobnost kandidata za prepoznavanje pravnih problema u pojedinim predmetima, predlaganje mogućih materijalnopravnih i postupovnih rješenja te sposobnost postupanja u uvjetima ograničenog vremena.

Na temelju rezultata pisane provjere znanja kandidat može ostvariti najviše 40 bodova.

Na pisanoj provjeri znanja kandidat mora:

– odabrati među predloženim odgovorima (višestruki odabir) ili

– dopuniti ponuđenu tvrdnju ključnim pojmom koji nedostaje.

Kandidati pisanu provjeru znanja izrađuju pod osobnom zaporkom koju određuje Povjerenstvo za izbor vježbenika (u daljnjem tekstu: Povjerenstvo). Članovi Povjerenstva koji ocjenjuju pisanu provjeru znanja ne smiju znati identitet kandidata. Sadržaj pisane provjere znanja utvrđuje Povjerenstvo.

Pisana provjera znanja traje dva sata i sastoji se od 40 pitanja ili zadataka, pri čemu se za svaki točan odgovor dobiva jedan bod.

Prije početka testiranja vrši se uvid u identifikacijsku ispravu radi utvrđivanja statusa kandidata. Kandidati koji ne mogu dokazati identitet te osobe za koje se utvrdi da nisu podnijele prijavu na javni natječaj za mjesto za koje se obavlja testiranje, ne mogu pristupiti testiranju.

Za vrijeme pisane provjere kandidatima nije dopušteno:

* koristiti se bilo kakvim pravnim materijalima, kao što su tekstovi propisa, stručna literatura ili bilješke;
* koristiti mobitel ili druga komunikacijska sredstva ili tehnička pomagala;
* bez odobrenja napuštati prostoriju u kojoj se održava pisana provjera;
* razgovarati s ostalim kandidatima niti na drugi način remetiti koncentraciju kandidata.

Ukoliko pojedini kandidat prekrši gornja pravila oduzet će mu se do tada napisana radnja, udaljit će se s mjesta provjere znanja i utvrdit će se da više nije kandidat.

**Pravni izvori za pisanu provjeru znanja**

**Građansko pravo**

- Zakon o vlasništvu i drugim stvarnim pravima („Narodne novine“, broj 81/15 – pročišćeni tekst, 94/17 - ispravak)

- Zakon o zemljišnim knjigama („Narodne novine“, broj 63/19 i 128/22)

- Zakon o nasljeđivanju („Narodne novine“, broj 48/03, 163/03, 35/05, 127/13, 33/15 i 14/19 – materijalnopravne odredbe)

- Zakon o obveznim odnosima („Narodne novine“, broj 35/05, 41/08, 125/11, 78/15, 29/18, 126/21, 114/22 i 156/22)

- Zakon o rokovima ispunjenja novčanih obveza („Narodne novine”, broj 125/11)

Trgovačko pravo

- Zakon o trgovačkim društvima („Narodne novine”, broj 152/11 - pročišćeni tekst, 111/12, 68/13, 110/15, 40/19, 34/22, 114/22, 18/23 i 130/23)

**Građansko postupovno pravo**

- Zakon o parničnom postupku („Narodne novine“, 148/11 – pročišćeni tekst, 25/13, 89/14, 70/19, 80/22 i 114/22)

- Zakon o nasljeđivanju („Narodne novine“, broj 48/03, 163/03, 35/05, 127/13, 33/15 i 14/19 - postupovne odredbe)

**Obiteljsko pravo**

- Obiteljski zakon („Narodne novine“, broj 103/15, 98/19, 47/20 i 49/23)

**Kazneno pravo**

- Kazneni zakon („Narodne novine”, broj 125/11, 144/12, 56/15, 61/15, 101/17, 118/18, 126/19, 84/21, 114/22 i 114/23)

**Kazneno postupovno pravo**

- Zakon o kaznenom postupku („Narodne novine”, broj 152/08, 76/09, 80/11, 91/12, 143/12, 56/13, 145/13, 152/14, 70/17, 126/19, 80/22)

**Upravno pravo**

- Zakon o općem upravnom postupku („Narodne novine“, broj 47/09 i 110/21)

- Zakon o upravnim sporovima („Narodne novine“, broj 20/10, 143/12, 152/14, 94/16 – USRH, 29/17 i 110/21)

**Radno pravo**

Zakon o radu (,,Narodne novine'', broj 93/14, 127/17, 98/19, 151/22 i 64/23)

**Strukturirani razgovor**

Strukturiranom razgovoru može pristupiti kandidat koji je ostvario najmanje 51 bod sa osnova rezultata završenog sveučilišnog diplomskog studija prava, općeg uspjeha ostvarenog na studiju prava i pisane provjere znanja.

Strukturiranim razgovorom ocjenjuju se društvene i komunikacijske vještine kandidata, njegovi profesionalni ciljevi te motivacija za rad u pravosudnim tijelima.

Strukturirani razgovor provode članovi Povjerenstva, uz sudjelovanje stručne osobe (psihologa).

**Način utvrđivanja broja bodova**

U postupku odabira kandidat može ostvariti najviše 100 bodova.

Na osnovi rezultata završenog integriranog preddiplomskog i diplomskog sveučilišnog studija prava (dalje: studij prava) kandidat može ostvariti najviše 50 bodova. Opći uspjeh ostvaren na studiju prava bodovno se vrednuje na način da se prosječna ocjena ostvarena na studiju, izražena cijelim brojem i jednom decimalom, množi sa brojem 10 i dobiveni broj predstavlja broj ostvarenih bodova.

Povjerenstvo odlučuje u svakom pojedinom slučaju koji se broj bodova ostvaruje za završen sveučilišni diplomski studij prava u inozemstvu, vrednujući postignuti opći uspjeh na tom studiju primjenom gore navedenog kriterija.

Kao opći uspjeh ostvaren na studiju prava vrednuju se i postignuća tijekom studija prava za koja kandidat može ostvariti ukupno najviše 5 bodova, i to za primljenu:

– rektorovu nagradu 3 boda,

– dekanovu nagradu 2 boda.

Kao opći uspjeh na poslijediplomskom studiju vrednuju se i slijedeća postignuća na poslijediplomskom studiju prava za koja kandidat može ostvariti najviše 5 bodova, i to za:

– završen sveučilišni doktorski studij prava 5 bodova,

– završen specijalistički poslijediplomski studij 3 boda.

Na temelju rezultata pisane provjere znanja kandidat može ostvariti najviše 40 bodova.

Na temelju rezultata provedenog strukturiranog razgovora kandidat može ostvariti najviše 10 bodova.

Nakon provedenog postupka Povjerenstvo utvrđuje listu kandidata koje predlaže za izbor ministru pravosuđa i uprave.

Izabrani kandidat prima se u državnu službu na određeno vrijeme rješenjem Ministarstva pravosuđa i uprave.

**Ministarstvo pravosuđa i uprave**

**PRIJAVNI OBRAZAC**

**JAVNI NATJEČAJ**

**za prijam vježbenika u pravosudna tijela**

**objavljen u Narodnim novinama broj 135/23 od 10. studenog 2023.**

|  |  |  |  |
| --- | --- | --- | --- |
| **Radno mjesto za koje se podnosi prijava1** |  | Red.br. | Pravosudno tijelo |
|  |  |

|  |
| --- |
| **OSOBNI PODACI** |

|  |  |  |
| --- | --- | --- |
| Ime i prezime**1**  /ime i prezime oca i majke |  |  |
| Datum rođenja**2** |  |  |
| Mjesto rođenja2 |  |  |
| OIB2 |  |  |
|  |

|  |
| --- |
| **KONTAKT PODACI** |

|  |  |  |  |  |
| --- | --- | --- | --- | --- |
| ADRESA STANOVANJA**1** |  | Ulica i kućni broj | Poštanski broj | Grad |
|  |  |  |  |
| Broj telefona / mobitela**1** |  |  | | |
| e-mail2 |  |  | | |

|  |  |  |
| --- | --- | --- |
| **PRAVO PREDNOSTI NA KOJE SE KANDIDAT POZIVA**3  (zaokružiti pravo prednosti na koje se kandidat poziva i priložiti potrebnu dokumentaciju): |  | 1. prema članku 101. Zakon o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19 i 84/21) 2. prema članku 47. Zakona o civilnim stradalnicima iz Domovinskog rata ( „Narodne novine“, broj 84/21) 3. prema članku 48. f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01 i 103/03, 148/13 i 98/19) 4. prema članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 38/18 i 32/20)   e) prema članku 22. Ustavnog zakona o pravima nacionalnih manjina  („Narodne novine“, broj 155/02, 47/10, 80/10 i 93/11) |

**1 – navedene podatke obavezno treba popuniti, jer se u protivnom prijava neće smatrati urednom**

2 – navedene podatke preporuča se popuniti radi lakšeg kontakta

3 – popunjavaju samo kandidati koji se pozivaju na pravo prednosti

**Mjesto i datum Vlastoručni potpis**

PRILOZI: 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Politika zaštite privatnosti uređuje način postupanja s informacijama koje Ministarstvo obrađuje odnosno prikuplja prilikom provedbe postupka prijma u državnu službu. Napominjemo kako se obrada prikupljenih osobnih podataka temelji na zakonitoj osnovi obrade u skladu s Općom uredbom o zaštiti podataka. Moguće je da Vaše osobne podatke učinimo dostupnima i drugim sudionicima u postupku zapošljavanja (tijela državne uprave, doktor medicine rada, HZZ i dr.), a sve s ciljem ispunjenja svrhe za koju su navedeni osobni podaci prikupljeni. Svojim potpisom dajete nam suglasnost za korištenje Vaših osobnih podataka u gore navedene svrhe

**NAPOMENA:**

**Prijavnom obrascu je potrebno priložiti svu traženu dokumentaciju navedenu u Javnom natječaju**